
ΑΠΟΦΑΣΕΙΣ 

Αριθμ. 81752/21-12-20 17 

Κανονισμός Διδακτορικών Σπουδών του Τρήμα¬ 
τος Ιστορίας και Εθνολογίας της Σχολής Κλασι¬ 
κών και Ανθρωπιστικών Σπουδών του Δημοκρι- 
τείου Πανεπιστημίου Θράκης. 

Η ΣΥΓΚΛΗΤΟΣ ΤΟΥ ΔΗΜΟΚΡΙΤΕΙΟΥ 
ΠΑΝΕΠΙΣΤΗΜΙΟΥ ΘΡΑΚΗΣ 

Έχοντας υπόψη: 

1. Τις διατάξεις του άρθρου 45, παρ. 2 του ν. 4485/2017 
(ΦΕΚ 114/4-8-2017, Α'), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Διδακτορικών Σπουδών του Τμήματος, ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυα¬ 
κό τόπο του Ιδρύματος και κοινοποιείται στο Υπουργείο 
Παιδείας, Έρευνας και Θρησκευμάτων». 

2. Τις διατάξεις του άρθρου 85, παρ. 6, εδ. β του ν. 4485/ 
2017 (ΦΕΚ 114/4-8-2017, Α'), σύμφωνα με τις οποίες «Τα 
ΑΕΙ οφείλουν, μέσα σε προθεσμία έξι (6) μηνών από την 
έναρξη ισχύος του παρόντος νόμου, να καταρτίσουν και 
να δημοσιεύσουν τους Κανονισμούς του άρθρου 45». 

3. Την αριθμ. πρωτ. ΔΠΘ/ΣΥΓΚ/25072/969/16-01 -2017 
Απόφαση Συγκλήτου του Δ.Π.Θ., αναφορικά με τον 
ορισμό «Αναπληρωτών Πρύτανη - Μεταβίβαση αρ¬ 
μοδιοτήτων Πρύτανη - Αναπλήρωση Πρύτανη» (ΦΕΚ 
327/08.02.2017/Β'). 

4. Την απόφαση της Συνέλευσης του Τμήματος Ιστο¬ 
ρίας και Εθνολογίας στην αρ. 4/29-11 -2017 συνεδρίασή 
της. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού του ιδρύματος, αποφασίζουμε: 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ ΤΟΥ ΤΜΗ¬ 
ΜΑΤΟΣ ΙΣΤΟΡΙΑΣ ΚΑΙ ΕΘΝΟΛΟΓΙΑΣ ΤΗΣ ΣΧΟΛΗΣ ΚΛΑ¬ 
ΣΙΚΩΝ ΚΑΙ ΑΝΘΡΩΠΙΣΤΙΚΩΝ ΣΠΟΥΔΩΝ ΤΟΥ ΔΗΜΟΚΡΙ- 
ΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ. 

Άρθρο 1 
Σκοπός 

Ο τρίτος κύκλος σπουδών περιλαμβάνει την εκπόνηση 
διδακτορικής διατριβής και ολοκληρώνεται με την απονο¬ 
μή διδακτορικού τίτλου (ν. 4485/2017, άρθρο 30, παρ. 4). 


Στο Τμήμα Ιστορίας και Εθνολογίας (Τ.Ι.Ε.) εκπονούνται 
διδακτορικές διατριβές στα γνωστικά αντικείμενα που 
θεραπεύονται σ' αυτό. 

Άρθρο 2 

Όργανα Διοίκησης 

Σύμφωνα με το άρθρο 31 του ν. 4485/2017 αρμόδια 
όργανα για την οργάνωση των διδακτορικών σπουδών 
είναι: 

α) η Σύγκλητος του Ιδρύματος, 
β) η Συνέλευση του Τμήματος, 
γ) η Συντονιστική Επιτροπή (Σ.Ε.) του Π.Μ.Σ., 
δ) η Επιτροπή Μεταπτυχιακών Σπουδών, 
ε) ο Διευθυντής του Π.Μ.Σ. 

Οι αρμοδιότητες των παραπάνω οργάνων, καθώς και 
θέματα που αφορούν στη σύνθεση και στη θητεία των 
οργάνων γ), δ) και ε) ρυθμίζονται από το ίδιο άρθρο. 

Άρθρο 3 

Διαδικασία επιλογής υποψηφίων διδακτόρων 

(ν. 4485/2017, άρθρο 38) 

Δικαίωμα υποβολής αίτησης για εκπόνηση διδακτο¬ 
ρικής διατριβής έχει ο κάτοχος Διπλώματος Μεταπτυχι¬ 
ακών Σπουδών Α.Ε.Ι. της ημεδαπής ή αναγνωρισμένου 
ως ισότιμου της αλλοδαπής ή ενιαίου και αδιάσπαστου 
τίτλου σπουδών μεταπτυχιακού επιπέδου του άρθρου 
46 του οικείου νόμου. Κατ' εξαίρεση γίνεται δεκτός υπο¬ 
ψήφιος διδάκτορας μη κάτοχος Διπλώματος Μεταπτυ¬ 
χιακών Σπουδών, όταν διαπιστωμένα έχει συγγραφική 
ή ερευνητική δραστηριότητα μεταπτυχιακού επιπέδου 
σε αντικείμενο που θεραπεύει τοΤ.Ι.Ε., και συγκεκριμένα 
δύο (2) τουλάχιστον δημοσιεύσεις σε επιστημονικά περι¬ 
οδικά ή συλλογικούςτόμουςμετο σύστημα των κριτών, 
στο ίδιο γνωστικό αντικείμενο στο οποίο εμπίπτει το 
προτεινόμενο θέμα. 

Ο υποψήφιος υποβάλλει δύο φορές κατά τη διάρκεια 
κάθε ακαδημαϊκού έτους, και ειδικότερα κάθε Οκτώβριο 
και Φεβρουάριο σχετική αίτηση στη Γραμματεία του Τμή- 
ματος, στο οποίο επιθυμεί να εκπονήσει τη διδακτορική 
διατριβή. Στην αίτηση αναγράφεται ο προτεινόμενος τίτ¬ 
λος, η προτεινόμενη γλώσσα εκπόνησης, η οποία μπορεί 
να είναι η ελληνική, η αγγλική, η γερμανική ή γαλλική, 
και ο προτεινόμενος ως επιβλέπων της διδακτορικής 
διατριβής, ο οποίος ανήκει σε όσους έχουν δικαίωμα 
επίβλεψης διδακτορικής διατριβής, σύμφωνα με όσα 

ορίζονται στο άρθρο 39 του οικείου νόμου. Η αίτηση 
συνοδεύεται από αναλυτικό βιογραφικό σημείωμα του 
υποψηφίου και προσχέδιο διδακτορικής διατριβής, όπου 
δηλώνονται η μεθοδολογία, το περιεχόμενο και η πρω¬ 
τοτυπία της διατριβής. 

Η Συνέλευση του Τμήματος, αφού λάβει υπόψη τις αι¬ 
τήσεις που έχουν υποβληθεί, τις κατηγοριοποιεί με βάση 
τη συνάφεια του ερευνητικού αντικειμένου, και ορίζει 
μία τριμελή επιτροπή ανά κατηγορία αιτήσεων. Κάθε 
τριμελής επιτροπή, που αποτελείται από μέλη Δ.Ε.Π. 
του Τμήματος, εξετάζει τις αντίστοιχες αιτήσεις και τα 
συνυποβαλλόμενα έγγραφα και καλεί τους υποψηφίους 
σε συνέντευξη. Κατόπιν υποβάλει στη Συνέλευση του 
Τμήματος αναλυτικό υπόμνημα, στο οποίο αναγράφο¬ 
νται οι λόγοι για τους οποίους κάθε υποψήφιος πρέπει ή 
δεν πρέπει να γίνει δεκτός, καθώς και ο προτεινόμενος 
επιβλέπων, εφόσον αυτός δεν έχει προταθεί από τον 
υποψήφιο. Η Συνέλευση του Τμήματος, αφού λάβει τη 
γνώμη του προτεινόμενου επιβλέποντος, τη συνεκτιμά 
με το υπόμνημα της επιτροπής και εγκρίνει ή απορρίπτει 
αιτιολογημένα την αίτηση του υποψηφίου. Στην εγκρι¬ 
τική απόφαση ορίζεται και η γλώσσα συγγραφής της 
διδακτορικής διατριβής. 

Άρθρο 4 

Επίβλεψη διδακτορικής διατριβής 

(ν. 4485/2017, άρθρο 39) 

Δικαίωμα επίβλεψης διδακτορικών διατριβών έχουν 
τα μέλη Δ.Ε.Π. α' βαθμίδας, αναπληρωτή και επίκου¬ 
ρου του οικείου ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος 
Ιατροβιολογικών Ερευνών της Ακαδημίας Αθηνών. Η 
Συνέλευση του Τμήματος αναθέτει στον προτεινόμενο 
επιβλέποντα, σύμφωνα με την παράγραφο 3 του άρθρου 
38 του οικείου νόμου, την επίβλεψη της διδακτορικής 
διατριβής και ορίζει τριμελή συμβουλευτική επιτροπή, 
με αρμοδιότητα να πλαισιώνει και να υποστηρίζει την 
εκπόνηση και συγγραφή της. Στην επιτροπή του προ¬ 
ηγούμενου εδαφίου μετέχουν ως μέλη, ο επιβλέπων 
και δύο ακόμη μέλη Δ.Ε.Π. α' βαθμίδας, αναπληρωτή 
και επίκουρου από το οικείο ή άλλο Α.Ε.Ι. ή καθηγητές 
αναγνωρισμένων ως ομοταγών ιδρυμάτων της αλλοδα¬ 
πής, οι οποίοι είναι κάτοχοι διδακτορικού διπλώματος, 
ή ερευνητές των βαθμιδών Α', Β' ή Γ' από ερευνητικά 
κέντρα του άρθρου 13Α του ν. 4310/2014, συμπεριλαμ¬ 
βανομένων των ερευνητικών κέντρων της Ακαδημίας 
Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών ή από αναγνωρισμένα ερευνητι¬ 
κά κέντρα ή ινστιτούτα της αλλοδαπής και έχουν το ίδιο 
ή συναφές γνωστικό αντικείμενο με την υπό κρίση διδα¬ 
κτορική διατριβή. Στη συμβουλευτική επιτροπή μετέχει 
τουλάχιστον ένα (1) μέλος Δ.Ε.Π. από τις τρεις πρώτες 
βαθμίδες του οικείου Τμήματος. Αν για οποιονδήποτε 
λόγο ο επιβλέπων εκλείψει ή διαπιστωμένα αδυνατεί 
να εκτελέσει χρέη επιβλέποντος για χρονικό διάστημα 
μεγαλύτερο του ενός ακαδημαϊκού εξαμήνου για λό¬ 
γους ανωτέρας βίας (αναρρωτικής άδειας, άδειας άνευ 


αποδοχών, αναστολής καθηκόντων κτλ.) η Συνέλευση 
του Τμήματος εκτιμώντας τις περιστάσεις, αναθέτει σε 
άλλον την επίβλεψη, σύμφωνα με όσα ορίζονται στις 
προηγούμενες παραγράφους, ύστερα από αίτηση του 
υποψήφιου διδάκτορα και γνώμη του προτεινόμενου 
επιβλέποντος, διαφορετικά σε ένα από τα άλλα δύο (2) 
μέλη της τριμελούς συμβουλευτικής επιτροπής, ακόμη 
και καθ' υπέρβαση του μέγιστου αριθμού υποψήφιων 
διδακτόρων, ο οποίος ορίζεται στους 10 (δέκα). Αν ο 
αρχικός επιβλέπων μετακινηθεί σε άλλο Α.Ε.Ι. ή Τμήμα 
Α.Ε.Ι. ή συνταξιοδοτηθεί, συνεχίζει να τελεί χρέη επιβλέ- 
ποντοςτων διδακτορικών διατριβών που έχει αναλάβει, 
και ο τίτλος απονέμεται από το Α.Ε.Ι., στο οποίο ανήκει το 
Τμήμα, όπου ξεκίνησε η εκπόνηση της διατριβής. 

Ο επιβλέπων ή μέλος της τριμελούς επιτροπής δύναται 
να παραιτηθεί με γραπτή αιτιολογημένη αίτησή του, την 
οποία εγκρίνει η Συνέλευση του τμήματος. Στην περί¬ 
πτωση αυτή η συνέλευση ορίζει αντικαταστάτη από τα 
μέλη Δ.Ε.Π. του Τμήματος. 

Η τριμελής συμβουλευτική επιτροπή δύναται να τρο¬ 
ποποιήσει τον τίτλο της διατριβής με εισήγησή της, η 
οποία εγκρίνεται από τη συνέλευση του Τμήματος μέχρι 
πριν ένα ημερολογιακό έτος από την δημόσια υποστή¬ 
ριξη της διατριβής. 

Τα ονόματα των υποψήφιων διδακτόρων, των επιβλε- 
πόντων μελών Δ.Ε.Π. ή ερευνητών, οι τίτλοι των εκπονού¬ 
μενων διδακτορικών διατριβών και σύντομη περίληψη 
αυτών, καθώς και τα μέλη των συμβουλευτικών επιτρο¬ 
πών αναρτώνται στον διαδικτυακό τόπο του Ιδρύματος 
στην ελληνική και στην αγγλική γλώσσα. 

Άρθρο 5 

Διάρκεια, δικαιώματα και υποχρεώσεις 
υποψήφιων διδακτόρων 
(ν. 4485/2017, άρθρο 40) 

Η χρονική διάρκεια για την απόκτηση διδακτορικού 
διπλώματος είναι τουλάχιστον τρία (3) πλήρη ημερολο¬ 
γιακά έτη από την ημερομηνία ορισμού της τριμελούς 
συμβουλευτικής επιτροπής σύμφωνα με την παράγρα¬ 
φο 2 του άρθρου 39 του οικείου νόμου. Ο υποψήφιος 
διδάκτορας διαγράφεται αυτοδίκαια από τα μητρώα του 
Τμήματος με τη συμπλήρωση 7 ημερολογιακών ετών 
από την ημερομηνία ορισμού της τριμελούς συμβου¬ 
λευτικής επιτροπής, εκτός αν η συνέλευση του τμήματος 
εγκρίνει παράταση μετά από αιτιολογημένη εισήγηση 
της τριμελούς συμβουλευτικής επιτροπής. 

Ο υποψήφιος διδάκτορας, κάθε έτος, εντός ενός μηνός 
από την ημερομηνία ορισμού της τριμελούς συμβου¬ 
λευτικής επιτροπής, παρουσιάζει προφορικά και υπο¬ 
βάλλει και εγγράφως αναλυτικό υπόμνημα ενώπιον της 
τριμελούς συμβουλευτικής επιτροπής σχετικά με την 
πρόοδο της διδακτορικής του διατριβής. Η υποβολή του 
αναλυτικού υπομνήματος από τον υποψήφιο διδάκτο¬ 
ρα θεωρείται και ως ανανέωση εγγραφής. Η τριμελής 
συμβουλευτική επιτροπή συντάσσει κατόπιν έκθεση 
προόδου, η οποία μαζί με αντίγραφο του υπομνήματος, 
καταχωρίζεται στον ατομικό φάκελο του υποψηφίου. 

Οι υποψήφιοι διδάκτορες υποχρεούνται να πραγμα¬ 
τοποιούν 1 (μία) επιτήρηση τουλάχιστον σε κάθε ακαδη- 

μαϊκό εξάμηνο στις εξετάσεις των προπτυχιακών μαθη¬ 
μάτων του τμήματος με την έγκριση του επιβλέποντα. 

Οι διδακτορικές σπουδές προσφέρονται δωρεάν. Οι 
υποψήφιοι διδάκτορες έχουν μέχρι πέντε (5) πλήρη ακα¬ 
δημαϊκά έτη από την πρώτη εγγραφή τους, όλα τα δικαι¬ 
ώματα και τις παροχές που προβλέπονται και για τους 
φοιτητές του δεύτερου κύκλου σπουδών, όπως αυτά 
ορίζονται στο άρθρο 34, παρ. 3 του οικείου νόμου. Μέχρι 
και πέντε (5) έτη μετά την ολοκλήρωση της διδακτορικής 
τους διατριβής, διατηρούν δικαιώματα πρόσβασης, δα¬ 
νεισμού και χρήσης των ηλεκτρονικών υπηρεσιών των 
πανεπιστημιακών βιβλιοθηκών. 

Άρθρο 6 

Συγγραφή, υποστήριξη και αξιολόγηση 

της διδακτορικής διατριβής 

(ν. 4485/2017, άρθρο 41) 

Μετά την ολοκλήρωση της συγγραφής της διδακτο¬ 
ρικής διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγησή της. Αν η τριμε¬ 
λής συμβουλευτική επιτροπή αποδεχθεί την αίτηση του 
υποψηφίου, συντάσσει αναλυτική εισηγητική έκθεση και 
την υποβάλλει στη Συνέλευση του Τμήματος ζητώντας 
τον ορισμό επταμελούς εξεταστικής επιτροπής για την 
κρίση της διδακτορικής διατριβής. Στην επταμελή εξε¬ 
ταστική επιτροπή μετέχουν τα μέλη της τριμελούς συμ¬ 
βουλευτικής επιτροπής, εκτός από τα αφυπηρετήσαντα 
μέλη αυτής, τα οποία με απόφαση της Συνέλευσης του 
Τμήματος αντικαθίστανται από ισάριθμα μέλη που πλη¬ 
ρούν τα κριτήρια του δεύτερου και τρίτου εδαφίου της 
παραγράφου 2 του άρθρου 39 του οικείου νόμου, καθώς 
και τέσσερα (4) επιπλέον μέλη, που πληρούν τα κριτήρια 
του δευτέρου εδαφίου της παραγράφου 2 του άρθρου 
39. Η διδακτορική διατριβή υποστηρίζεται δημόσια από 
τον υποψήφιο διδάκτορα. Η διαδικασία της δημόσιας 
υποστήριξης προϋποθέτει τη φυσική παρουσία των 
τεσσάρων (4) τουλάχιστον μελών της εξεταστικής επι¬ 
τροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. Στη συνέχεια, η εξεταστική 
επιτροπή συνεδριάζει χωρίς την παρουσία τρίτων, κρίνει 
την εργασία ως προς την ποιότητα, την πληρότητα, την 
πρωτότυπη σκέψη και τη συμβολή της στην επιστήμη και 
με βάση αυτά τα κριτήρια την εγκρίνει, με πλειοψηφία 
πέντε (5) τουλάχιστον από τα μέλη της. Τα αφυπηρετήσα¬ 
ντα μέλη της τριμελούς συμβουλευτικής επιτροπής, που 
έχουν αντικατασταθεί σύμφωνα με την παράγραφο 2 του 
άρθρου 41 του οικείου νόμου, μπορεί να παρίστανται 
κατά τη συνεδρίαση χωρίς δικαίωμα ψήφου. 


Άρθρο 7 

Διδακτορικές διατριβές με συνεπίβλεψη 

(ν. 4485/2017, άρθρο 43) 

Τα Τμήματα Α.Ε.Ι. συνεργάζονται με ερευνητικά κέ¬ 
ντρα και ινστιτούτα του άρθρου 13Α του ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών, για την εκπόνηση διδα¬ 
κτορικών διατριβών με συνεπίβλεψη. Στην περίπτωση 
αυτή,τη διοικητική ευθύνη της εκπόνησηςτης διδακτο¬ 
ρικής διατριβής αναλαμβάνει ένα από τα συνεργαζόμενα 
Ιδρύματα, ορίζεται ένας επιβλέπων από κάθε συνεργα- 
ζόμενο Ίδρυμα/φορέα και η εκπόνηση της διατριβής 
διαρκεί τουλάχιστον τρία (3) έτη από τον ορισμό των 
επιβλεπόντων μελών Δ.Ε.Π,/ερευνητών. Τα σχετικά με 
τη διαδικασία εκπόνησης της διατριβής, από την επι¬ 
λογή του υποψήφιου διδάκτορα έως και την απονομή 
του διδακτορικού τίτλου, καθώς και η χορήγηση ενιαίου 
ή χωριστού τίτλου σε περίπτωση συνεργασίας μεταξύ 
Ιδρυμάτων, προβλέπονται στο οικείο Ειδικό Πρωτόκολλο 
Συνεργασίας, που καταρτίζεται από τα συνεργαζόμενα 
Τμήματα/φορείς και εγκρίνεται απάτην οικεία Σύγκλητο 
και τα συλλογικά όργανα διοίκησης των Ερευνητικών 
Κέντρων. Με απόφαση του Υπουργού Παιδείας, Έρευνας 
και Θρησκευμάτων, που δημοσιεύεται στην Εφημερί¬ 
δα της Κυβερνήσεως, καθορίζεται κάθε σχετικό θέμα 
σχετικά με την εκπόνηση διδακτορικών διατριβών με 
συνεπίβλεψη με αναγνωρισμένα ως ομοταγή Ιδρύματα 
ή ερευνητικά κέντρα και ινστιτούτα της αλλοδαπής. 

Για οποιοδήποτε άλλο ζήτημα, το οποίο δεν προβλέπε- 
ται από τον παρόντα κανονισμό, αρμόδια να αποφασίσει 
είναι η συνέλευση τουΤ.Ι.Ε. 

Άρθρο 8 

Μορφή και περιεχόμενο του διδακτορικού τίτλου 

Η μορφή και το περιεχόμενο του διδακτορικού τίτλου 
παρουσιάζεται στο σχετικό συνημμένο παράρτημα. 


ΠΑΡΑΡΤΗΜΑΤΑ 

(ως αναπόσπαστο μέρος του Κανονισμού Διδακτορι¬ 
κών Σπουδών) 

1. Τύπος Διδακτορικού Διπλώματος (Δ.Δ.) 

2. Απονομή Διδακτορικού Διπλώματος. Τελετή 

3. Τύπος Πιστοποιητικού αναγόρευσης Διδάκτορα 

4. Αίτηση για έναρξη εκπόνησης διδακτορικής δια¬ 
τριβής 

1. Τύπος Διδακτορικού Διπλώματος (Δ.Δ.) 



ΕΛΛΗΝΙΚΗ ΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 
ΣΧΟΛΗ ΚΛΑΣΙΚΩΝ ΚΑΙ ΑΝΘΡΩΠΙΣΤΙΚΩΝ ΣΠΟΥΔΩΝ 
ΤΜΗΜΑ ΙΣΤΟΡΙΑΣ ΚΑΙ ΕΘΝΟΛΟΓΙΑΣ 

ΔΙΔΑΚΤΟΡΙΚΟ ΔΙΠΛΩΜΑ 

ΠΡΥΤΑΝΕΥΟΝΤΟΣ 

ΚΑΘΗΓΗΤΟΥ ΤΟΥ ΤΜΗΜΑΤΟΣ 

ΠΡΟΕΔΡΕΥΟΝΤΟΣ ΤΟΥ ΤΜΗΜΑΤΟΣ 

ΚΑΘΗΓΗΤΟΥ ΤΟΥ ΤΜΗΜΑΤΟΣ ΙΣΤΟΡΙΑΣ ΚΑΙ ΕΘΝΟΛΟΓΙΑΣ 

Ο/Η 

ΠΤΥΧΙΟΥΧΟΣ ΤΟΥ ΤΜΗΜΑΤΟΣ 
την ΔΗΜΟΣΙΑΝ ΕΠΙ ΔΙΔΑΚΤΟΡΙΑ ΔΟΚΙΜΑΣΙΑΝ ΥΠΟΣΤΑΣ 
ΤΗΙ (μηνάς έτους) ΜΕ ΕΠΙΔΟΣΙΝ 


ΕΝΕΚΡΙΘΗ ΕΙΣ ΤΟΥΣ ΔΙΔΑΚΤΟΡΑΣ ΤΟΥ ΤΜΗΜΑΤΟΣ ΙΣΤΟΡΙΑΣ ΚΑΙ ΕΘΝΟΛΟΓΙΑΣ 

ΕιΣΤΗΝ ΕΠΙΣΤΗΜΗΝ ΤΗΣ 
ΑΝΗΓΟΡΕΥΘΗ ΔΕ ΤΗΙ (ημερομηνία) 

ΤΟ ΠΑΡΟΝ ΕΞΕΔΟΘΗ ΕΝ ΚΟΜΟΤΗΝΗ ΤΗΙ (ημερομηνία) 

Ο ΠΡΥΤΑΝΗΣ ΟΠΡΟΕΔΡΟΣ 

Η ΓΡΑΜΜΑΤΕΥΣ 

2. Απονομή Διδακτορικού Διπλώματος. Τελετή καθομολόγησης 


Η αναγόρευση του υποψηφίου σε Διδάκτορα του Τμήματος Ιστορίας και 
Εθνολογίας της Σχολής Κλασικών και Ανθρωπιστικών Σπουδών του 
Δημοκριτείου Πανεπιστημίου Θράκης γίνεται από τη Συνέλευση σε μία 
από τις συνεδριάσεις της, η ημερήσια διάταξη της οποίας περιλαμβάνει ως 
ίδιον θέμα αντίστοιχα την αναγόρευση και την ορκωμοσία του υποψηφίου. 
Κατά την τελετή της αναγόρευσης του υποψηφίου σε Διδάκτορα 
αναγιγνώσκεται από τον Πρόεδρο του Τμήματος το πρακτικό της 
Επταμελούς Εξεταστικής Επιτροπής και στη συνέχεια ο Πρόεδρος του 
Τμήματος αναγιγνώσκει τα παρακάτω: 

«Ο/Η. . (Ονοματεπώνυμο) . πτυχιούχος 

του . (Τμήμα, Σχολή, Πανεπιστήμιο) 

. συνέταξεν Διδακτορικήν Διατριβήν (Μ.Δ.) ή επιγράφεται 


., ήπερ τοις αναγνούσι καΘηγηταίς εμμελώς έχειν έδοξεν, ούτος 

(αύτη) δε την επί διδακτορία δοκιμασίαν ευδοκίμως υπέστη. 

Ερωτών ουν το Τμήμα, ει τούτο ικανώς τα τεκμήρια της του (της) 
υποψηφίου επιστημονικής παιδείας ποιούμενον δοκιμάζει τούτον (ταύτην) εις 
τους Διδάκτορας του Τμήματος Ιστορίας και Εθνολογίας της Σχολής 
Κλασικών και Ανθρωπιστικών Σπουδών του Δημοκριτείου Πανεπιστημίου 
Θράκης■ ερωτών δε και τον Πρύτανιν, ει τη του Τμήματος βουλή ομολογεί. 
Καθομολόγησον δη άπερ ο νόμος δημοσία καθομολογείν κελεύει τους το 
διδακτορικόν αξίωμα μετιόντας». 

Ακολούθως ο υποψήφιος θέτοντας τη δεξιά παλάμη του επί του ιερού 
Ευαγγελίου (ή του Κορανίου ανάλογα) δίδει τον κάτωθι νενομισμένο όρκο. 

«Επειδήπερ το Τμήμα Ιστορίας και Εθνολογίας της του Δημοκριτείου 
Πανεπιστημίου Θράκης Κλασικών και Ανθρωπιστικών Σπουδών Σχολής, του 
Πρυτάνεως επινεύσαντος, εις τους εαυτώ Διδάκτορας ηξίωσε δοκιμάσαι με, 
αυτώ και τη Πρυτανηίη δημοσία πίστιν δίδωμι τήνδε: 

Της μεν επιστήμης ως οίον τε μάλιστα εν τω βίω επιμελήσεσθαι, καπί το 
τελειότερον αυτήν προαγαγείν και αγλαΐσαι αεί πειράσεσθαι, μηδέ 
χρήσεσθαι ταύτη επίχρηματισμώ ή κενού κλέους Θήρα, αλλ' εφ' ώ αν της 
θείας αλήθειας, το φως προσωτέρω διαχεόμενον αεί πλείοσιν επαυγάζη, 
παν δε ποιήσειν προθύμως ό,τι αν μέλλη εις ευσέβειαν και κόσμον ηθών 
και σεμνότητα τρόπων οίσειν, μηδέ της των άλλων διδασκαλίας συν 
αβελτηρία κατεπιχειρήσειν ποτέ, κενοφρονών περπερευόμενος 
(περπερευομένη), και τα εκείνοις δεδογμένα κατασοφιστεύειν πειρώμενος 
(πειρωμένη), μη δ' εθελήσειν τ αν αντία ων αυτός (αυτή) γιγνώσκω 
διδάσκειν, μηδέ καπηλεύειν την επιστήμην και το του των Μουσών 

θιασώτου αξίωμα αισχύνειν τη των ηθών ακοσμία. Ταύτην μοι την 
επαγγελίαν επιτελούντι (επιτελούση) είη μοι τον Θεόν αρωγόν κτήσασθαι 
εν τω βίω». 

Για όσους/ες δεν επιθυμούν να δώσουν όρκο θρησκευτικού τύπου, 
επιτρέπεται απλή επίκληση της τιμής και της συνείδησής τους. 

Στην περίπτωση αυτή ο/η υποψήφιος/α Διδάκτορας δηλώνει τα εξής: 

«Διαβεβαιώ επί τη τιμή και συνειδήσει εμού τα κάτωθι: Επειδήπερ το 
Τμήμα Ιστορίας και Εθνολογίας της του Δημοκριτείου Πανεπιστημίου 
Θράκης Κλασικών και Ανθρωπιστικών Σχολής, του Πρυτάνεως 
επινεύσαντος, εις τους εαυτώ Διδάκτορας ηξίωσε δοκιμάσαι με, αυτώ και 
τη Πρυτανηίη δημοσία πίστιν δίδωμι τήνδε: 

Της μεν επιστήμης ως οίον τε μάλιστα εν τω βίω επιμελήσεσθαι, καπί το 
τελειότερον αυτήν προαγαγείν και αγλαΐσαι αεί πειράσεσθαι, μηδέ 
χρήσεσθαι τούτη επί χρηματισμώ ή κενού κλέους Θήρα, αλλ ' εφ ' ώ αν της 
αλήθειας, το φως προσωτέρω διαχεόμενον αεί πλείοσιν επαυγάζη, παν δε 
ποιήσειν προθύμους ό,τι αν μέλλη εις κόσμον ηθών και σεμνότητα τρόπων 
οίσειν, μηδέ της των άλλων διδασκαλίας συν αβελτηρία κατεπιχειρήσειν 
ποτέ, κενοφρονών περπερευόμενος (περπερευομένη), και τα εκείνοις 
δεδογμένα κατασοφιστεύειν πειρώμενος (πειρωμένη), μη δ' εθελήσειν 
ταναντία ων αυτός (αυτή) γιγνώσκω διδάσκει ν, μηδέ καπηλεύειν την 
επιστήμην και το του των Μουσών θιασώτου αξίωμα αισχύνειν τη των 
ηθών ακοσμία». 

Κατόπιν ο Πρόεδρος του Τμήματος αναγιγνώσκει το εξής κείμενο: 

«Επειδήπερ ου μόνον εν ταις ειωθόταις δοκιμασίαις της σής επιστήμης 
έλεγχον παρέσχες σαφέστατον, αλλά και εν τη διδακτορική διατριβή, ην 
φιλοπονήσας προσήνεγκες τω Τμήματι Ιστορίας και Εθνολογίας, άξιον 
(αξίαν) του διδακτορικού αξιώματος σεαυτόν (σεαυτήν) απέφηνας καπί 
τούτοις το μεν Τμήμα σε κατά τα νόμιμα εδοκίμασε, ο δε Πρύτανις ταύτην 

την δοκιμασίαν επήνεσε, δια ταύτα εγώ . (Ονοματεπώνυμο) 

. Καθηγητής του Τμήματος ., νυν Πρόεδρος 

του Τμήματος . διατελών τε και χρώμενος τη 

δυνάμει, ην παρά των εν Πανεπιστημίω και Τμήματι νόμων είληφα, 

σε . (Ονοματεπώνυμο) . 

., υποψήφιον (υποψήφιον) της του Τμήματος 

Ιστορίας και Εθνολογίας διδακτορίας δημοσία Διδάκτορα του Τμήματος 
Ιστορίας και Εθνολογίας της Σχολής Κλασικών και Αθρωπιστικών 
Σπουδών του Δημοκριτείου Πανεπιστημίου Θράκης αναγορεύω και 
πάσας τας τω πανεπιστημιακώ αξιώματι τούτω παρεπομένας προνομίας 

σοι δίδωμι, συνθιασώτην μεν και εταίρον της επιστήμης σε 
προσαγορεύων, της δε επιστήμης ταύτης δια παντός του βίου φιλοτίμως 
αντέχεσθαι παραινών». 

3. Τύπος Πιστοποιητικού αναγόρευσης Διδάκτορα 


ΕΛΛΗΝΙΚΗΔΗΜΟΚΡΑΤΙΑ 
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ 



ΑΡΙΘΜΟΣ ΠΙΣΤΟΠΟΙΗΤΙΚΟΥ.... 

ΣΧΟΛΗ ΚΛΑΣΙΚΩΝ ΚΑΙ ΑΘΡΩΠΙΣΤΙΚΩΝ ΣΠΟΥΔΩΝ 
ΤΜΗΜΑ ΙΣΤΟΡΙΑΣ ΚΑΙ ΕΘΝΟΛΟΓΙΑΣ 

Πιστοποιείται ότι: 

Ο/Η κύριος/κυρία (Όνομα Επώνυμο Πατρώνυμο του Διδάκτορα) από (όνομα πόλης) 
Πτυχιούχος του (Όνομα Τμήματος Σχολής Πανεπιστημίου) μετά τη νόμιμη δοκιμασία 
και αφού εξεπλήρωσε επιτυχώς όλες τις υποχρεώσεις του/της για το διδακτορικό 
δίπλωμα, όπως ορίζει ο Νόμος, κρίθηκε άξιος/α του διπλώματος αυτού, με βαθμό 

«ΑΡΙΣΤΑ» 

και αναγορεύτηκε Διδάκτορας του Τμήματος Ιστορίας και Εθνολογίας την 

(ημερομηνία). 

Το παρόν έχει θέση αντιγράφου Διδακτορικού Διπλώματος. 

Το πιστοποιητικό αυτό, το οποίο ζήτησε ο ενδιαφερόμενης/όμενη, του/της 
χορηγείται για κάθε νόμιμη χρήση. 

Κομοτηνή, Ημερομηνία (ημέρα-μήνας-έτος) 


Ο/Η Γραμματέας του Τμήματος 

(υπογραφή-σφραγίδα) 

4. Αίτηση για έναρξη εκπόνησης διδακτορικής διατριβής 



Δημοκρίτειο 

Πανεπιστήμιο 

Θράκης 


Προς: Τη Γραμματεία 

του Τμήματος Ιστορίας και Εθνολογίας 
της Σχολής Κλασικών και Ανθρωπιστικών 
Σπουδών του Δ.Π.Θ. 


ΑΙΤΗΣΗ 


Επώνυμο: 


Όνομα: 


Πατρώνυμο: 


Πτυχίο: 

Πανεπιστήμιο: 

ΔΜΣ: 

Πανεπιστήμιο: 

Διεύθυνση 

κατοικίας: 

Οδός: 

Αρίθμ.: 

Τ.Κ.: 


Πόλη: 

Νομός: 


Τ ηλέφωνα 

Οικίας: 

Κινητό: 


θ-ιπαίΙ: 



Παρακαλώ να δεχθείτε το αίτημά μου για έναρξη εκπόνησης Διδακτορικής Διατριβής στο 
Τμήμα Ιστορίας και Εθνολογίας της Σχολής Κλασικών και Αθρωπιστικών Σπουδών του 
Δημοκριτείου Πανεπιστημίου Θράκης, στο Γνωστικό Αντικείμενο/Επιστημονική Περιοχή: 


με θέμα: 

Ως επιβλέπον μέλος Δ.Ε.Π. προτείνω τον/την 


Ο ΑΪΤΩΝ / Η ΑΙΤΟΥΣΑ 
(Υπογραφή) 


Συνημμένα υποβάλλω τα ακόλουθα δικαιολογητικά: 


Η απόφαση αυτή να δημοσιευθεί στην Εφημερίδα της Κυβερνήσεως. 
Κομοτηνή, 11 Ιανουάριου 2018 
Ο Πρυτανεύων 
ΣΤΑΥΡΟΣ ΤΟΥΛΟΥΠΙΔΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























